Қосымша

	НҚА жобасын «Ашық НҚА» порталында орналастыруға арналған
НЫСАН 


	1. 
	НҚА жобасының атауы
(НҚА түрін көрсете отырып)
	«Қазақстан Республикасының жануарлар дүниесін қорғау, өсімін молайту және пайдалану саласындағы заңнамасын бұзумен келтірілген зиянның орнын толтыру мөлшерін бекіту туралы» Қазақстан Республикасы Ауыл шаруашылығы министрінің міндетін атқарушының 2015 жылғы 27 ақпандағы № 18-03/158 бұйрығына толықтыру енгізу туралы

	2. 
	Әзірлеуші мемлекеттік орган
	Қазақстан Республикасы Экология және табиғи ресурстар министрлігі 

	3. 
	НҚА жобасын әзірлеу үшін негіздер 
(тиісті НҚА немесе тапсырмаға сілтеме жасай отырып (бар болса))
	Бұйрық жобасын әзірлеуге қылмыстық істер бойынша заттай дәлелдеме ретінде алынған жануарлардың жынысын, жасын анықтау мүмкін болмауына байланысты, жануарларды заңсыз алу немесе жануарларды абайсызда жою, сондай-ақ жануарларды және олардың бөліктері (ұша, еті) мен дериваттарын заңсыз сатып алу, сақтау, өткізу, әкелу, әкету, жөнелту, тасымалдау салдарынан келтірілген зиян мөлшері есептелмеуінен қылмыстың қайталануының орын алуы негіз болды.

	4. 
	НҚА жобасының қысқаша мазмұны, негізгі ережелердің сипаттамасы
	Жоба қылмыстық істер бойынша заттай дәлелдеме ретінде алынған жануарлардың жынысын және жасын анықтау мүмкін болмаған жағдайларда келтірілген зиян мөлшерін есептеу тәртібін нақтылауға бағытталған. 

	5. 
	Күтілетін нәтижелердің нақты мақсаттары мен мерзімдері 
	Жобаның мақсаты – жануарларды заңсыз алу немесе абайсызда жою, сондай-ақ жануарларды, олардың бөліктерін (ұша, еті) және дериваттарын заңсыз сатып алу, сақтау, өткізу, әкелу, әкету, жөнелту және тасымалдау нәтижесінде келтірілген зиян мөлшерін есептеу кезінде жануарлардың жынысын және жасын анықтау мүмкін болмаған жағдайда, тиісті жануар түрі бойынша зиянды өтеудің ең төменгі мөлшерін айлық есептік көрсеткішпен қолдану көзделеді. 
Ұсынылып отырған өзгерістер келтірілген зиян мөлшерін міндетті түрде айқындауға, құқық қолдану тәжірибесінің бірізділігін қамтамасыз етуге, келтірілген зиянды мемлекет кірісіне өндіріп алуға және осындай құқық бұзушылықтардың қайталануының алдын алуға мүмкіндік береді.

	6. 
	НҚА жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар
	Жоба теріс әлеуметтік-экономикалық және құқықтық салдарларға әкеп соқтырмайды және ұлттық қауіпсіздікті қамтамасыз етуге теріс әсер етпейді.



